આ એકતા રથયાત્રામાં જોડાયેલા મહાનુભાવો દ્રારા દેશના એકતા અને અખંડિતતાના શિલ્પી અને ગુજરાતના એક પનોતા પુત્ર સરદાર વલ્લભભાઇ પટેલના જીવનચરિત્ર વિષે લોકોને માહિતગાર કર્યા હતા તથા વિશ્વ સમસ્તમાં યથોચિત આદરાંજલિ આપવા માટે ગુજરાતના બીજા એક પનોતા પુત્ર  અને ભારતના પ્રધાનમંત્રી નરેન્દ્રભાઇ મોદીએ સરદાર સાહેબની વિશ્વમાં સૌથી મોટી ૧૮૨ મીટરની  પ્રતિમાનું નિર્માણ સેવેલુ જે સ્વપ્ન  સાકાર થયું છે અને ગુજરાતના કેવડીયા ગામ નજીક સાધુ બેટથી સરદાર સાહેબનો એકતા અખંડિતતાનો સંદેશ દુનિયાભરમાં ફેલાશે અને સ્ટેચ્યુ ઓફ યુનિટી વિશ્વમાં સહેલાણીઓ માટેનુ સૌથી મોટુ પર્યટન સ્થળ બનશે અને આ પર્યટન સ્થળના વિકાસથી ગુજરાતના આદિવાસી વિસ્તારને સર્વાંગી વિકાસ થશે એમ પણ જણાવ્યુ હતું.